BASES REGULADORAS DO PROGRAMA DE SUBVENCIÓNS
ADMINISTRACIÓN LOCAL — Municipal — Baiona (Subvencións, 20/06/2016)

Segundo establece o artigo 232 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, na medida no que o permitan os recursos presupostarios, o Concello poderá subvencionar economicamente ás asociacións para a defensa dos seus intereses xerais ou sectoriais dos veciños, tanto polo que se refire ós seus gastos xerais como ás actividades que realicen. A este respecto, tendo en conta o sinalado neste artigo e ao abeiro da Lei 38/2003 do 17 de novembro, Xeral de Subvencións, da Lei 9/2007, do 13 de xuño de Subvencións de Galicia, regulamentos de desenvolvemento, Lei 30/1992, do 26 de novembro de Réxime Xurídico das Administracións Públicas e do Procedemento Administrativo Común e da Lei 7/1985, do 2 de abril Reguladora das Bases do Réxime Local, o Concello de Baiona procede a establecer un marco xurídico propio que contribúa ó fomento e á financiación da realización de actividades de utilidade pública, interese social ou que contribúan á promoción dunha finalidade pública que organicen as persoas xurídicas sen fin de lucro, con sede no termo municipal ou que non tendo sede no termo municipal, afecten dun modo directo a colectivos deste Concello, por elo, a vista dos antecedentes, esta Alcaldía, RESOLVE: Primeiro.— Aprobar as bases reguladoras do programa de subvencións do Concello de Baiona para o exercicio 2016, co seguinte detalle: A finalidade desta convocatoria é apoiar ás asociacións, entidades, clubs deportivos na realización de actividades culturais, deportivas, educativas, sociais e de ocupación do tempo libre, que se impulsen no exercicio 2016. A concesión destas axudas estará suxeita á dispoñibilidade orzamentaria para o período comprendido entre o 1 de xaneiro e o 31 de decembro de 2016, segundo a consignación da aplicación orzamentaria 924-48900 do Orzamento xeral de 2016, polo importe 24.000 €. Cultura: vai dirixido ó financiamento de gastos correntes: a) Actos folclóricos e musicais, seminarios, festivais, escolas folclóricas, excursións de contido cultural, cursos, organización de eventos de promoción cultural que desenvolvan as asociacións que teñan este carácter ou entre nos seus obxectivos. b) Actividades de promoción e a participación dos distintos colectivos poboacionais en tódolos ámbitos da vida social e cultural. c) Considerandose tamén subvencionables os gastos de seguros, transportes, entradas, premios, agasallos, aluguer de equipos e material e publicidade, monitores, ponentes e grupos ou artistas participantes, e en xeral os gastos que respondan de xeito indubidable a naturaleza da actividade subvencionada. d) A adquisición de vestiario, instrumental e material didáctico. Ocio e tempo libre: vai dirixido ó financiamento de gastos correntes de actividades de fomento da actividade física, deportiva, lúdicas e de lecer, incluídas excursións e viaxes que desenvolvan as asociacións; considerándose subvencionables gastos de seguros, transportes, entradas, premios, agasallos, aluguer de equipos e material e publicidade, monitores, ponentes e grupos ou artistas participantes, e en xeral os gastos que respondan de xeito indubidable a naturaleza da actividade subvencionada. Festas populares: vai dirixido ó financiamento de gastos correntes de festas populares que desenvolvan as asociacións. Deporte: vai dirixido ao financiamento de gastos correntes: a) Campionatos e eventos deportivos nos que participen ou desenvolvan os clubs ou asociacións que teñan este carácter ou entre os seus obxectivos, considerándose subvencionables os gastos de seguros, arbitraxes, transportes, premios, vestiario, equipamento corrente, aluguer de equipos e material e publicidade, gastos de funcionamento da entidade e en xeral os gastos que respondan de xeito indubidable a naturaleza da actividade subvencionda. b) Fomento da actividade física e deportiva. Quedan excluídos da presente convocatoria, e polo tanto non serán obxeto de subvención os gastos de inversión. Poderán solicitar estas axudas as asociacións e entidades que reúnan os seguintes requisitos: 1.—Carecer de fins de lucro.2.—Ter o seu domicilio social no termo municipal de Baiona ou estar inscritas como tal no Rexistro Municipal de Asociacións ou non tendo o domicilio no termo municipal afecten dun modo directo a colectivos ou intereses deste Concello.3.—Desenvolver as súas actuacións no ámbito territorial do municipio ou que afecten a colectivos deste Concello ou versen sobre temas de interese do Concello.4.—Non incorrer en ningún dos supostos de incapacidade ou incompatibilidade para a percepción de axudas ou subvencións públicas nin nalgunha das prohibicións para percibir subvencións recollidas na Lei.5.—Estar ó corrente coas obrigas tributarias da Axencia Estatal Tributaria, Facenda galega, coa Seguridade Social e co Concello de Baiona. As solicitudes formalizaránse nos modelos normalizados que se facilitarán no Concello de Baiona ou na páxina web do Concello www.baiona.org.Ademáis, achegaráse a seguinte documentación: a) Memoria explicativa da actividade concreta que se pretende realizar, con especificación do lugar, data prevista, obxetivos e número de beneficiarios, asinada polo Presidente/a (ANEXO I). b) Orzamento da actividade concreto e determinado. (ANEXO I). c) Certificación do/a Secretario/a da Asociación co visto bo do Presidente/a da composición da Xunta Directiva e data de elección (Anexo III). d) Fotocopia cotexada do DNI do Presidente e fotocopia cotexada do C. I. F. da Asociación. e) Declaración responsable na que conste se a asociación ou entidade obtivo ou solicitou calquera outra axuda, subvención, ingresos ou recursos que financien a actividade e compromiso de comunicar ao Concello as que se obteñan nun futuro (Anexo II). f) Declaración responsable de estar ó corrente das obrigas tributarias coa (Axencia Estatal Tributaria, Facenda galega, coa Seguridade Social e co Concello de Baiona. (Anexo II). g) Declaración responsable de non estar incurso en causas de prohibición para a percepción de axudas ou subvencións públicas e de aceptación das bases da convocatoria, asumindo o compromiso de dar cumprimento ás condicións da subvención. (Anexo II). h) Declaración responsable de que a asociación, entidade carece de fins de lucro. (Anexo II). As asociacións e entidades poderán solicitar subvención para dúas actividades, debendo presentar expedientes completos por cada solicitude. Se a solicitude remitida, acompañada da documentación, non reunise os requisitos da convocatoria ou calquera dos previstos no artigo 70 da Lei 30/1992, de 26 de novembro, de réxime xurídico das administracións públicas e do procedemento administrativo común, requirirase ó interesado para que, nun prazo de 10 días hábiles, emende as faltas ou presente os documentos preceptivos, indicando que, en caso de non facelo, terase por desistido, arquivándose sen máis trámites.1.—Prazo. Estas bases reguladoras publicaránse no Boletín Oficial da Provincia de Pontevedra (BOPP) e remitirase a convocatoria á Base Nacional de Subvencións (BDNS), que será quen lle dea traslado ao BOPP do extracto desta, sen prexuízo da súa inserción na páxina web e no taboleiro de anuncios do Concello. O prazo para a presentación de solicitude será dun mes, contado a partir do día seguinte ao publicación do extracto da convocatoria no BOPP. A presentación da solicitude implicará que se autoriza ó Concello para o tratamento automatizado de todos os documentos contidos nela. As solicitudes presentadas fóra do prazo anteriormente establecido non serán admitidas nesta convocatoria.2.—Lugar de presentación. As solicitudes presentaranse no Rexistro Xeral do Concello de Baiona, de luns a sábado ou nos lugares establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. No caso de presentar a solicitude nunha oficina de Correos farase en sobre aberto para que sexa datada e selada polo funcionariado correspondente. As subvencións a que se refire esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados ou persoas físicas, pero en ningún caso o conxunto das axudas e achegas recibidas poderá superar o 100% do custo da actividade ou proxecto subvencionado. A contía da subvención por cada proxecto poderá acadar ata o 100% do custo da actividade para a que se conceden. A asignación de axudas ou subvencións, farase en función dos seguintes criterios: A instrución do procedemento de concesión de subvencións correspóndelle a un empregado/a municipal, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales se formule a proposta de concesión. Tralo informe de fiscalización de intervención, as solicitudes xunto coa proposta de concesión serán sometidas á Xunta de Goberno Local, que resolverá a concesión. Unha vez trancorridos tres meses a partir do día seguinte a aquel no que remate o prazo de presentación da solicitude sen notificarse a resolución, os interesados estarán lexitimados para entender como desestimada por silencio administrativo a solicitude de subvención. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100% do orzamento que presente a asociación ou entidade. As subvencións concedidas entenderanse aceptadas se os beneficiarios non a rexeitan expresamente no prazo de dez días hábiles contados desde a súa notificación. Unha vez recaída a resolución de concesión, poderase solicitar o cambio ou modificación do seu contido se concorren circunstancias excepcionais, axeitándose ó establecido nas distintas normas desta convocatoria. As circunstancias excepcionais serán as seguintes: — Ter prioridade na realización doutra actividade que teña que acometer a asociación, e non conte con crédito de financiamento para levalo a cabo. — Algún impedimento administrativo ou doutro tipo que impida a súa realización. Só se permitirá un único cambio de aplicación ou modificación da subvención concedida, a solicitude deberá estar motivada e formularse con anterioridade ao momento en que remate o prazo de execución do proxecto ou acitividade subvencionada. A parte das que figuran na cláusula terceira, os beneficiarios de subvencións concedidas con cargo ao Orzamento municipal teñen as seguintes obrigas, de conformidade co sinalado no artigo 14 da Lei Xeral de subvencións a.—Xustificar o cumprimento dos requisitos e condicións, así como a realización da actividade ou investimento e o cumprimento da finalidade que determinen a concesión de subvención. b.—Conservar os documentos xustificativos da aplicación dada ós fondos recibidos, en tanto poidan ser obxecto das actuacións de comprobación e control. c.—Dar adecuada publicidade da axuda concedida para a actividade ou actuación obxecto de subvención (cartelería, publicidade, recortes de prensa, valados, pancartas, etc). d.—Os gastos que figuren na conta xustificativa serán aboados polos beneficiarios con anterioridade a presentación da xustificación da subvención. e.—Os beneficiarios das subvencións deberán utilizar, con carácter xeral, formas de pago a terceiros que poidan acreditarse mediante documento expedido por unha entidade financeira no que quede identificado o beneficiario, o importe e a data de pago (Transferencias bancarias talóns nominativos, etc.) e só excepcionamente poderán utilizar o pago metálico cando non sexa posible outra forma alternativa e o importe non supere os 200,00 €. As actividades correntes subvencionadas deberán realizarse durante o exercicio 2016.1.—O prazo de presentación da xustificación rematará o 30 de novembro de 2016. A 31 de decembro de 2016 anularanse automaticamente tódalas subvencións pendentes de xustificar. Se non puidesen xustificalas no prazo establecido, poderase solicitar, antes de que remate dito prazo, unha ampliación do prazo establecido para a xustificación que non excederá do 15 de decembro de 2016.2.—Para pagar a subvención terasa en conta o seguinte: * No caso de que se xustifique gasto polo 100% do orzamento subvencionado, aboarase a totalidade da subvención. * No caso de que se xustifique gasto inferior ao 100%, aboarase a parte proporcional da subvención. O pagamento efectuarase por transferencia á conta bancaria indicada polo perceptor.3.—Para recibir as subvencións concedidas, de acordo con estas bases, cómpre presentar, directamente no Concello de Baiona, os seguintes documentos, en orixinal ou fotocopia compulsada, de conformidade co sinalado no artigo 28 da lei de subvencións de Galicia. a.—Conta xustificativa dos gastos, na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo (identificando: o provedor, o CIF, o importe, nº de factura, data de emisión e data de pago. (Anexo IV). Non se aboará máis que o importe xustificado co límite da subvención concedida. b.—Facturas ou documentos análogos con valor probatorio no ámbito mercantil e administrativo orixinais, ou fotocopias compulsadas, conformadas polo/a Presidente/a da asociación, con indicación do DNI. Admitíndose só aquelas relativas ós gastos realizados e subvencionables que respondan a natureza da actividade subvencionada. A xustificación con facturas será, como mínimo, polo importe da subvención concedida. As facturas que teñan data posterior á da finalización do prazo de xustificación non serán admitidas. c.—Memoria explicativa da actuación realizada, participantes ou beneficiarios e resultados obtidos, asinada polo/a Presidente/a da actividades desenvolta ou investimento executado. d.—Declaración responsable de non ter recibido outras subvencións de Administracións Públicas ou detalle do financiamento obtido para a finalidade subvencionada e declaración responsable de que os ingresos obtidos non superan o custo da mesma. (Anexo IV). e.—Certificacións acreditativas de estar ó corrente das súas obrigas tributarias (do Estado e da Comunidade Autónoma), coa Seguridade Social e de non ter débedas, de ningún tipo co Concello de Baiona. f.—Acreditación da difusión dada a subvención concedida coa declaración da Asociación, entidade ou club de darlle difusión á actividade, actuación ou investimento subvencionado, facendo constar a colaboración do Concello de Baiona (Anexo IV). g.—Certificación bancaria na que conste a conta bancaria da asociación. h.—Acreditación de ter realizado o pago, nos termos sinalados na cláusula décima. e). O aboamento da subvención practicarase directamente á asociación na conta bancaria indicada por esta. As axudas concedidas deberán devolvelas ou reintegralas nos seguintes casos: a. Por obtelas falseando as condicións requeridas. b. Por non aplicala ós fins para os que foi concedida. c. Incumprimento das obrigas de adopta-las medidas de difusión. d. Resistencia, escusa ou obstrucción ou negativa ás actuacións de comprobación e control. e. Por incumprir o beneficiario as obrigas asumidas e as condicións fixadas nestas bases. As responsabilidades anteriormente citadas esixiranse de acordo co procedemento previsto na Lei de réxime xurídico das Administracións Públicas. Asímesmo, o reintegro das cantidades efectuarase de acordo co procedemento previsto no Regulamento Xeral de Recadación. O órgano competente para a aprobación destas bases é a Alcaldía. Para o non disposto nas presentes bases, contemplarase o establecido nas bases de execución do orzamento xeral do Concello de Baiona para 2016, na Lei 38/2003, de 17 de novembro, xeral de subvencións, no Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións e demáis lexislación aplicable. Contra o acordo da aprobación destas bases que pon fin á vía administrativa poderase interpoñer recurso potestativo de reposición, perante o mesmo órgano que o ditou, no prazo dun mes a partir do día seguinte ó desta publicación (artigos 107 e 117 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto nos artigos 8 da Lei 29/1988, de 13 de xullo Reguladora da Xurisdicción Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estimen conveniente. ANEXOS.—Tódos os anexos referidos nestas bases para a solicitude e a xustificación destas subvencións serán facilitados no Rexistro xeral do Concello de Baiona ou ben a través da páxina web de concello de Baiona: www.baiona.org” Segundo.—Publicar as presentes Bases no BOP de Pontevedra e remitir un extracto das mesmas á Base de Datos Nacional de Subvencións Baiona, a 6 de xuño de 2016.—Diante miña.—A Secretaria, Susana Gallardo Fariña.—O Alcalde, Ángel M. Rodal Almuiña.